Fótbolti - Knattspyrna kvenna gerir samninga Í gær skrifaði ÍBV undir samninga við Fatma Kara og Kristjönu Sigurz . Fatma hefur leikið hér á landi með HK / Víkingi en hún á að baki 35 landsleiki fyrir Tyrkland . Kristjana kemur hinsvegar að láni frá Breiðabliki en hún á að baki 15 unglingalandsleiki og þykir mjög efnilegur leikmaður . ÍBV eru einnig búnar að semja við Þýskan miðjumann og munu svo á næstu dögum undirrita samninga við tvo Bandaríska leikmenn . ÍBV stefnir að því að bæta við sig enn fleiri leikmönnum á næstu vikum . Þá skrifaði Sonja Ruiz undir samning um áframhaldandi starf sem nuddari liðsins . Þá kemur einnig fram í fréttatilkynningunni frá ÍBV að Clara Sigurðardóttir er samningsbundin ÍBV út næsta leiktímabil . Eins og áður hefur komið fram er Andri Ólafsson þjálfari liðsins , Birkir Hlynsson aðstoðarþjálfari og Þorsteinn Magnússon verður markmannsþjálfari .